Ignalinos r. Vidiškių gimnazijos

direktoriaus 2015 m. gegužės 7 d.

įsakymu Nr. V- 40

**IGNALINOS R. VIDIŠKIŲ GIMNAZIJOS**

**DARBUOTOJŲ CIVILINĖS SAUGOS MOKYMO**

**TVARKOS APRAŠAS**

**I. BENDROSIOS NUOSTATOS**

1. Civilinės saugos mokymas – tai veikla, kuria siekiama darbuotojams suteikti reikiamų civilinės saugos žinių ir gebėjimų, tobulinti įgūdžius ir gebėjimus pasirengti ir veikti ekstremaliųjų situacijų metu.

2. Civilinės saugos mokymo tvarkos aprašas (toliau – Aprašas) nustato civilinės saugos mokymo tikslus ir uždavinius, civilinės saugos mokymo organizavimą, planavimą, trukmę, periodiškumą, asmenų, dirbančių Ignalinos r. Vidiškių gimnazijoje (toliau – gimnazijoje) ir turinčių išklausyti Priešgaisrinės apsaugos ir gelbėjimo departamento prie Vidaus reikalų ministerijos (toliau – Priešgaisrinės apsaugos ir gelbėjimo departamentas) nustatytą civilinės saugos mokymo programos kursą.

3. Apraše vartojamos sąvokos apibrėžtos Lietuvos Respublikos civilinės saugos įstatyme (Žin., 1998, Nr. 115-3230; 2009, Nr. 159-7207) ir kituose teisės aktuose.

**II. CIVILINĖS SAUGOS MOKYMO TIKSLAI IR UŽDAVINIAI**

4. Civilinės saugos mokymo tikslai yra:

4.1. stiprinti civilinės saugos parengtį gimnazijoje;

4.2. mokyti ir rengti gimnazijos darbuotojus, kaip elgtis gresiant ar susidarius ekstremaliosioms situacijoms;

4.3. skatinti darbuotojų pasitikėjimą civilinės saugos sistemos veikla.

5. Civilinės saugos mokymo uždaviniai yra:

5.1. mokyti gimnazijos darbuotojus, kaip pasirengti galimoms ekstremaliosioms situacijoms, kaip elgtis joms gresiant ar susidarius;

5.2. suteikti darbuotojams žinių apie galimus gamtinio, techninio, ekologinio ir socialinio pobūdžio pavojus, mokyti saugaus elgesio ir būtinų veiksmų ekstremaliųjų situacijų metu.

**III. CIVILINĖS SAUGOS MOKYMO ORGANIZAVIMAS**

6. Civilinės saugos mokymas gimnazijos darbuotojams organizuojamas:

6.1. Utenos apskrities priešgaisrinės gelbėjimo valdybos Civilinės saugos skyriuje;

6.2. Ignalinos rajono savivaldybės administracijoje;

6.3. gimnazijoje, darbo vietose.

7. Utenos apskrities priešgaisrinės gelbėjimo valdybos Civilinės saugos skyrius įgyvendina Civilinės saugos mokymo centro parengtas ir Priešgaisrinės apsaugos ir gelbėjimo departamento direktoriaus patvirtintas įvadinio ir tęstinio civilinės saugos mokymo programas.

8. Utenos apskrities priešgaisrinės gelbėjimo valdybos Civilinės saugos skyriuje civilinės saugos mokymo programos kursą privalo išklausyti:

8.1. gimnazijos direktorius, arba jo įgaliotas asmuo;

8.2. asmuo, atsakingas už civilinę saugą.

9. Ignalinos rajono savivaldybės administracijoje civilinės saugos mokymas vykdomas:

9.1. mokantis veikti vadovaujantis savivaldybės ekstremaliųjų situacijų valdymo planu, jeigu savivaldybės lygio pratybų metu gimnazijai bus nurodyti konkretūs uždaviniai;

9.2. dalyvaujant savivaldybės administracijos rengiamuose seminaruose civilinės saugos klausimais.

10. Gimnazijos darbuotojų Civilinės saugos mokymą darbo vietose sudaro:

10.1. mokymas pagal civilinės saugos mokymo programą, kurią sudaro 4 temos:

10.1.1. ūkio subjektų, kitų įstaigų ir gyventojų teisės ir pareigos civilinės saugos srityje;

10.1.2. gamtinio, techninio, ekologinio ir socialinio pobūdžio pavojai, jų priežastys ir galimi padariniai;

10.1.3. saugus elgesys ir veiksmai įvykus ekstremaliajam įvykiui ūkio subjekte, kitoje įstaigoje, gresiant ar susidarius ekstremaliosioms situacijoms;

10.1.4. kolektyvinės ir asmeninės apsaugos priemonės, taikomos ūkio subjektų, kitų įstaigų darbuotojų apsaugai.

10.2. mokymasis veikti vadovaujantis gimnazijos Ekstremaliųjų situacijų valdymo planu, stalo ar funkcinių pratybų metu.

**IV. CIVILINĖS SAUGOS MOKYMO PLANAVIMAS**

11. Gimnazijos Civilinės saugos pratybos ir darbuotojų mokymas pagal gimnazijos direktoriaus patvirtintą civilinės saugos mokymo programą vykdomas gimnazijos Ekstremaliųjų situacijų prevencinių priemonių plane numatytais terminais.

12. Gimnazijos darbuotojų civilinės saugos mokymui kasmet skiriamos 2 valandos.

13. Darbuotojų civilinės saugos mokymas yra įforminamas gimnazijos direktoriaus patvirtintu protokolu, kurį pasirašo direktorius ir asmuo, vykdęs mokymą **(pridedama, 1 priedas).**

**V. CIVILINĖS SAUGOS MOKYMO PRAKTINIŲ ĮGŪDŽIŲ TIKRINIMO TVARKA**

14. Gimnazijos darbuotojų praktinis pasirengimas ekstremaliosioms situacijoms tikrinamas ir vertinamas funkcinių civilinės saugos pratybų metu. Funkcinės gimnazijos pratybos vykdomos gimnazijos Ekstremaliųjų situacijų prevencinių priemonių plane numatytais terminais.

––––––––––––––––––––

**Ignalinos r. Vidiškių gimnazijos darbuotojų civilinės saugos mokymo tvarkos aprašo 1 priedas**

**(Darbuotojų civilinės saugos mokymo protokolo pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarytojo pavadinimas)

**DARBUOTOJŲ CIVILINĖS SAUGOS MOKYMO PROTOKOLAS**

\_\_\_\_\_\_\_\_\_\_\_\_\_\_\_\_\_\_\_ Nr.

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Mokymo data, laikas: *(nurodoma mokymo data, pradžios ir pabaigos laikas).*

Mokymo temos: (*nurodomos mokymo temos).*

Mokymo dalyvių sąrašas:

|  |  |  |
| --- | --- | --- |
| Eil. Nr. | Vardas, pavardė | Pareigos |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

*(atsakingo asmens pareigų pavadinimas) (vardas ir pavardė) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

*(atsakingo asmens pareigų pavadinimas) (vardas ir pavardė) (parašas)*